ตลาดแอลกอฮอล์ในโลกนี้ เป็นอย่างไร?
ตลาดเครื่องดื่มแอลกอฮอล์ในโลกนี้ แบรนด์ไหนมีมูลค่ามากสุด แล้วเป็นของประเทศอะไร?  ในบทความนี้จะพูดถึงการจัดอันดับของเครื่องดื่ม 2 ประเภทซี่งก็คือ เหล้า และ เบียร์
1 ต.ค. 2561

ตลาดแอลกอฮอล์ในโลกนี้ เป็นอย่างไร? / โดย ลงทุนแมน
ตลาดเครื่องดื่มแอลกอฮอล์ในโลกนี้
แบรนด์ไหนมีมูลค่ามากสุด
แล้วเป็นของประเทศอะไร?
ในบทความนี้จะพูดถึงการจัดอันดับของเครื่องดื่ม 2 ประเภทซี่งก็คือ เหล้า และ เบียร์
การจะเปรียบเทียบระหว่างยี่ห้อต่างๆ เราจะใช้ Brand value (มูลค่าแบรนด์)
เนื่องจาก มูลค่าแบรนด์ เกิดจากการนำหลายๆ ปัจจัยที่เกี่ยวข้องกับแบรนด์มาใช้ในการคำนวณ เช่น ความพึงพอใจของลูกค้า, คุณภาพของสินค้า และ ยอดขาย ทำให้สะท้อนถึงความนิยมได้มากกว่าการคำนวณจากยอดขายเพียงอย่างเดียว
เรามาดูกันว่าเหล้ายี่ห้อไหนมูลค่าแบรนด์มากที่สุดในโลกขณะนี้
เหล้าที่มี มูลค่าแบรนด์สูงสุด 5 อันดับแรก ปี 2017
1. MOUTAI จากประเทศจีน มีมูลค่าแบรนด์อยู่ที่ 361,157 ล้านบาท
2. JOHNNIE WALKER จากสหราชอาณาจักร มีมูลค่าแบรนด์อยู่ที่ 142,236 ล้านบาท
3. YANGHE จากประเทศจีน มีมูลค่าแบรนด์อยู่ที่ 133,886 ล้านบาท
4. JACK DANIEL’S จากประเทศสหรัฐอเมริกา มีมูลค่าแบรนด์อยู่ที่ 95,543 ล้านบาท
5. Hennessy จากประเทศฝรั่งเศส มีมูลค่าแบรนด์อยู่ที่ 84,785 ล้านบาท
MOUTAI เป็นของบริษัท Kweichow Moutai Co., Ltd. ซึ่งเป็นบริษัทกึ่งรัฐวิสาหกิจที่ควบคุมโดยรัฐบาลจีน ประกอบธุรกิจ ผลิตและขายเหล้า, อาหาร, แพ็กเกจจิ้ง และ การพัฒนาสินค้า IT
ปัจจุบันบริษัท มีมูลค่าอยู่ที่ 4 ล้านล้านบาท
JOHNNIE WALKER เป็นของบริษัท Diageo plc สัญชาติอังกฤษ ประกอบธุรกิจผลิตเครื่องดื่มแอลกอฮอล์นานาชาติ
นอกจากนั้น Diageo plc ยังถือหุ้น 37 % ในบริษัท LVMH สัญชาติฝรั่งเศสซึ่งเป็นเจ้าของแบรนด์ Hennessy
แบรนด์ที่เป็นของ Diageo เช่น SMIRNOFF, BAILEYS และ GUINNESS
YANGHE เป็นของบริษัทจีน Jiangsu Yanghe Brewery JSC Ltd. ประกอบธุรกิจ ผลิตและขายเครื่องดื่มแอลกอฮอล์ในประเทศจีน
ส่วน JACK DANIEL’S เป็นของ Brown-Forman Corporation ซึ่งเป็นผู้ผลิตเครื่องดื่มแอลกฮอล์รายใหญ่ของสหรัฐอเมริกา
แล้วเบียร์ยี่ห้อไหนมูลค่าแบรนด์มากที่สุดในขณะนี้
เบียร์ที่มีมูลค่าแบรนด์สูงสุด 3 อันดับแรก ปี 2017
1. Bud Light จากประเทศสหรัฐอเมริกา มีมูลค่าแบรนด์อยู่ที่ 206,661 ล้านบาท
2. Budweiser จากประเทศสหรัฐอเมริกา มีมูลค่าแบรนด์อยู่ที่ 183,362 ล้านบาท
3. Heineken จากประเทศเนเธอร์แลนด์ มีมูลค่าแบรนด์อยู่ที่ 163,784 ล้านบาท
BUD LIGHT และ Budweiser เป็นของบริษัท Anheuser-Busch InBev
Anheuser-Busch InBev เกิดจากการควบรวมระหว่าง Anheuser-Busch ของสหรัฐอเมริกากับ InBev ซึ่งเกิดจากการรวมกันระหว่างบริษัท Interbrew ของเบลเยียมซึ่งเป็นเจ้าของแบรนด์ STELLA ARTOIS กับ บริษัท AmBev ของบราซิล
Heineken เป็นของบริษัท Heineken International ซึ่งเป็นบริษัททำเบียร์ที่เก่าแก่ของเนเธอร์แลนด์มานานกว่า 100 ปี
ส่วนเบียร์ในลำดับอื่นๆ คือ
4. BRAHMA ของบราซิล มีมูลค่าแบรนด์อยู่ที่ 101,968 ล้านบาท
5. SKOL ของบราซิล มีมูลค่าแบรนด์อยู่ที่ 99,474 ล้านบาท
6. Asahi ของญี่ปุ่น มีมูลค่าแบรนด์อยู่ที่ 95,199 ล้านบาท
7. Corona Extra ของเบลเยียม มีมูลค่าแบรนด์อยู่ที่ 74,871 ล้านบาท
8. GUINNESS ของอังกฤษ มีมูลค่าแบรนด์อยู่ที่ 71,900 ล้านบาท
9. KIRIN ของญี่ปุ่น มีมูลค่าแบรนด์อยู่ที่ 71,493 ล้านบาท
สรุป
ในปี 2017 เหล้าที่มีมูลค่าแบรนด์มากที่สุดคือ MOUTAI ของ บริษัท Kweichow Moutai
ส่วนเบียร์ BUD LIGHT ของสหรัฐอเมริกาเป็นแบรนด์ที่มีมูลค่ามากที่สุด
ดูแล้วไม่ว่าธุรกิจประเภทไหนก็ตาม ส่วนใหญ่แล้วก็มักจะตกอยู่กับ 2 ชาติที่มีขนาดเศรษฐกิจที่ใหญ่เสมอแม้กระทั่งตลาดเครื่องดื่มแอลกอฮอล์ก็ตาม..
หมายเหตุ บทความนี้ไม่ได้มีเจตนาในการโปรโมตสินค้าใดๆ หรือสนับสนุนให้ดื่มเครื่องดื่มแอลกอฮอล์ เพียงแต่ต้องการนำเสนอข้อเท็จจริงในมุมมองธุรกิจเท่านั้น
----------------------
แอปพลิเคชัน "blockdit" ยังมีเรื่องราวธุรกิจให้อ่านอีกมากมาย โหลดได้ที่ 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-6.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
Reference
-
-
-
-
-
-
-
[10377].